alexandrainst/scandi-wiki huggingface dataset:
Harald Ovesen

Harald Antonius Ovesen (født 2. mai 1916, død 28. september 1977) var en norsk motstandsmann og medlem av Shetlandsgjengen. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

Under okkupasjonen kom Ovesen over til Storbritannia der han gikk inn i de norske styrkene. Han ble med i den norske marinens spesialavdeling, populært kalt Shetlandsgjengen. Ovesen seilte i hemmelige oppdrag mellom Norge og Shetland, og fraktet soldater, etterretningsagenter, flyktninger og militære forsyninger over Nordsjøen. I vintersesongene 1943-44 og 1944-45 gjennomførte Ovesen 41 turer med «Hitra». Han var blant dem som hadde flest turer til det okkuperte Norge.

I statsråd 2. august 1946 ble utskrevet dekksmann Ovesen tildelt Krigskorset med sverd «For fremrakende innsats under utførelsen av særoppdrag».

Ovesen er begravet på Eidebakken kirkegård i Lyngen.

Referanser 

Medlemmer av Shetlandsgjengen
Krigskorset
Suspensjon (arbeidsforhold)

Suspensjon av arbeidsforhold foreligger hvor en arbeidstaker blir pålagt å fratre arbeidsforholdet mens saken undersøkes. Suspensjonen er midlertidig og innebærer at arbeidstakeren ikke har rett til å utføre sitt arbeid eller oppholde seg på arbeidsplassen. Arbeidstakeren har imidlertid rett til lønn mens han er suspendert.

Suspensjon etter arbeidsmiljøloven
Arbeidsgiveren kan suspendere en arbeidstaker dersom det er grunn til å anta at arbeidstakeren har gjort seg skyldig i forhold som kan medføre avskjed. Det er ikke tilstrekkelig for suspensjon at det synes å være grunnlag for avskjed. I tillegg til dette må virksomhetens behov tilsi at arbeidstakeren må fratre mens saken undersøkes. Arbeidsgiveren må løpende vurdere om vilkårene for suspensjon er oppfylt.

Saksbehandlingen er som ved oppsigelse, så langt disse reglene passer. Spørsmålet om suspensjon må drøftes med arbeidstakeren og han har rett til å la seg bistå av en rådgiver. Beslutningen om suspensjon skal meddeles skriftlig til arbeidstakeren personlig eller ved rekommandert brev. Dersom suspensjonen varer lengre enn tre måneder må den ha særskilt grunnlag. I brevet skal arbeidstakeren opplyses om forhandlingsrett og søksmålsrett og fristene for dette. Domstolen kan kjenne en urettmessig supensjon ugyldig og virkningen er da gjeninntredelse og eventuell erstatning for både økonomisk og ikke-økonomisk tap (tort og svie).

Suspensjon etter tjenestemannsloven
En tjenestemann kan midlertidig fjernes fra stillingen inntil det kan avgjøres om det er grunnlag for avskjed. Det er et vilkår at tjenestens tarv krever det og det er grunn til å anta at vedkommende har gjort seg skyldig i atferd som kan føre til avskjed, jf tjenestemannsloven § 16. Tjenestens tarv er ikke definert i loven. Det avgjørende er at det ville virke skadelig for tjenesten om vedkommende gjenopptok arbeidet før avgjørelse er truffet, samt at vedkommende kan forspille bevis.

Suspensjonen skal heves dersom vedtak om avskjed ikke er truffet innen 6 måneder. Inntil avskjedsvedtak foreligger, har den suspenderte krav på stillingens lønn. Det kan gjøres fradrag for inntekt av annet arbeid i suspensjonstiden.

De såkalt uavsettelige embetsmenn, dvs. embetsmenn som bare kan avskjediges ved dom før oppnådd aldersgrense, kan også suspenderes. Det skal reises sak for domstolene straks det foreligger vedtak om suspensjon, jf Grunnlovens § 22.

Referanser
SNL

Arbeidsliv

en:Suspension (punishment)#Workplace
Anja Huber

Anja Huber (født 20. mai 1983 i Berchtesgaden) er en tysk skeletonkjører som deltok i de olympiske vinterleker 2006 i Torino, og 2010 i Vancouver.

Huber vant en olympisk bronsemedalje i skeleton under vinter-OL 2010 i Vancouver. Hun kom på tredjeplass i konkurransen bak britiske Amy Williams og Kerstin Szymkowiak fra Tyskland

Hun har vunnet to gullmedaljer i VM i skeleton, 2008 i Altenberg vant hun både damekonkurransen og mixed lag.

OL-medaljer 
 2010  Vancouver -  Bronse i skeleton, damer  Tyskland

Eksterne lenker 
 
 

Tyske skeletonkjørere
Olympiske bronsemedaljevinnere for Tyskland
Deltakere for Tyskland under Vinter-OL 2006
Skeletonkjørere under Vinter-OL 2006
Medaljevinnere under Vinter-OL 2010
Deltakere for Tyskland under Vinter-OL 2010
Skeletonkjørere under Vinter-OL 2010
Deltakere for Tyskland under Vinter-OL 2014
Skeletonkjørere under Vinter-OL 2014
Personer fra Berchtesgaden
Olympiske medaljevinnere i skeleton
Hodori

Hodori (koreansk: 호돌이) var maskoten som ble benyttet i forbindelse med Sommer-OL 1988 i Seoul, Sør-Korea.

Figuren er stilisert tiger, designet av Kim Hyun som en vennlig og smilende Sibirtiger for å illustrere de vennlige og gjestfrie tradisjonene til det koreanske folket. Navnet Hodori ble valgt fra 2295 forslag sendt inn som en del av en konkurranse. 

Ho kommer av det koreanske ordet for tiger (horangi, 호랑이) mens dori er avledet av det koreanske ordet for gutter.

Det ble også laget en kvinnelig versjon av maskoten, Hosuni, men den ble lite brukt.

Eksterne lenker
 Sommer-OL 1988 hos IOC

Sommer-OL 1988
Fiktive dyr
Du Mu

Du Mu (kinesisk: 杜牧; pinyin: Dù Mù,Wade-Giles: Tu Mu, født 803 i Chang'an i Kina, død 852) var en kinesisk dikter under Tang-dynastiet. Han var influert dikterisk av Du Fu, Li Bai, Han Yu og Liu Zongyuan. 

Hans diktning er representert i den viktige 1700-talls-antologien Tre hundre Tang-dikt.

Du Mu var sønn av en stadig dypere forgjeldet familie. I 827 avla han den keiserlige embedsmannseksamen i en alder av 25 år og bekledte etterpå en rekke offentlige embeder. Han han steg aldri særlig høyt i gradene, grunnet at han i 835 skaffet seg mektige motstandere ved å innta et for dem uønsket standpunkt i et tvistespørsmål. 

Du Mu beskjeftiget seg med shi, fu og gammel kinesisk prosa. Han er særlig kjent for sine følsomme og lyriske firelinjere. Dessuten skrev han mange ballader, en kommentar til Krigskunsten og brev med råd til høye embedsbærere.

Du Mu og Li Shangyin kalles gjerne «de små Li-Du» (小李杜), i motsetning til «de store Li-Du», Li Bai og Du Fu.

Referanser

Litteratur 
 Wolfgang Kubin: Das lyrische Werk des Tu Mu (803-852), Veröffentlichungen des Ostasien-Instituts der Ruhr-Universität Bochum, Band 19, Otto Harrassowitz Verlag, Wiesbaden, 1976
 Wen-kai Kung: Tu Mu (803-852) his Life and Poetry, Chinese Materials Center Publications, San Francisco, 1990

Kinesiske forfattere
Mandariner
Personer fra Xi'an
Kinesiske diktere
Fødsler i 803
Dødsfall i 852
Ripuariske frankere

De ripuariske frankerne (latin: Ripuarii) var en undergruppe av frankerne som bodde i et område langs midtre deler av Rhinen i romertiden. 

Romernes navn på disse stammene, Ripuarii, med variantene Ripaurii og Riparii, kan ha sin opprinnelse i ordet for «elvebredde» på latin, ripa, og i så fall henspille på bostedet deres, i kontrast til de saliske frankerne, som bodde lenger ute, og har navnet sitt enten etter elven Sal (IJssel)  eller etter det at det bodde nær (den salte) sjøen.) Den første som nevner et folk som kan være de samme som ripuarierne, selv om navnet kunne betegne andre elveboere også, er Jordanes, som omkring 551 fører opp Riparii i verket Getica blant Aetius' allierte  i slaget ved Chalons:

«Hi enim affuerunt auxiliares:  Franci, Sarmatae, Armoriciani, Liticiani, Burgundiones, Saxones, Riparii, Olibriones ...»

I første halvdel av 600-tallet ble en lovbok for de ripuariske frankerne skrevet, Lex Ripuaria.

Referanser

Litteratur
 Chisholm, Hugh (1910). Franks, i The Encyclopædia Britannica: A Dictionary of Arts, Sciences, Literature and General Information, V. 11, ss. 35-36.
 Jordanes (ca. 551 AD). Getica, v. 191. Oversettelsen etter tilgang 1. november 2007. 
 Perry, Walter Copland. (1857) The Franks, from Their First Appearance in History to the Death of King Pepin. Longman, Brown, Green: 1857. 
 Rivers, Theodore John. (1986) Laws of the Salian and Ripuarian Franks. New York: AMS Press, 1986. 
 France: Early Frankish Period, i Encyclopædia Britannica, s. 119. Tilgang 1. november 2007, fra Encyclopædia Britannica Online.

Frankere
Knut Nesbø

Knut Nesbø (født 26. april 1961 i Oslo, død 8. februar 2013 i Oslo) var en norsk fotballspiller, musiker og journalist, kjent fra fotballklubben , bandet Di Derre og NRK.

Med broren Jo Nesbø ble han i 1979 norgesmester junior med  og debuterte for A-laget under Huib Ruygrok. I sin fjerde A-lagskamp var han med og sikret opprykk til 1. divisjon fotball for herrer 1980 med 3-0 seier hjemme over Pors. Han gikk til  og 3. divisjon avdeling B sent i 1985 og fikk der Drillo som trener. Nesbø scoret med et brassespark da laget vant i serieåpningen borte mot  på Dælenenga grusbane. Han fikk over 29 kamper og scoret minst 14 mål for laget.  Nesbø begynte samtidig, tidlig 1986, som sportsjournalist i Aftenposten (mest fotball, basket, bandy og tennis).  Han avsluttet med 19 A-lagskamper og ett mål for  i 1990-sesongen.

Omtrent samtidig startet han i orkesteret Di Derre som ble svært populært over hele landet og solgte mange plater.  Nesbø hadde spilt i bandet «Johnny Moonface & The Atlantic Ocean» på ungdomsskolen og var den som skrev fotballsangen «Danseskole på Ullevaal» da  kom til finalen i Norgesmesterskapet i fotball for menn 1994.

Han gikk ut av Journalisthøyskolen i 1992 og skrev en avhandling med Halvor Lea (1965), en språkstudie der de dokumenterer en økning i bruken av pronomenet jeg i avisenes sportsreportasjer fra 1960 til 1990. I desember 1996 begynte han i NRK etter overgangen fra Aftenposten. Nesbø var i sitt første år, blant annet, med til Fotball-VM 1998. Fra 2007 var han programleder i fotballmagasinet «Bakrommet» på NRK som han også var initiativtager til og drev frem til 2012.

Han vokste opp i Oslo og Molde og var bror av Per Auran Nesbø (født 1955) og Jo Nesbø (født 1960). Han var sønn av Per Ingvar Nesbø (1922–94) og Kirsten Hammervoll Nesbø (1927–2007).

Knut har sønnen Andreas Nesbø (født 2002).

Diskografi

Di Derre 

 Den Derre med Di Derre (1993)
 Jenter & Sånn (1994)
 Gym (1996)
 Slå meg på! (Popmusikk) (1998)
 Di beste med Di Derre (2006)
 Historien om et band (2013)
Singler/EP-er
 Børs cafe/Stein i skoa (1992)
 90-meters bakken/Vampyren (1992)
 75 (93-høstversjon) (1993)
 Jenter (1994)
 Rumba med Gunn (1-2-3) (1994)
 Ba-ba-ba (1994)
 Pen (1995)
 Vårt korps (1996)
 Selvfølgelig (1996)
 Gym (1996)
 To fulle menn (1997)
 Slå meg på (1998)
 14 kvinner (1998)
 Festen (2006)

Referanser

Eksterne lenker 
 

Norske gitarister
Norske fotballspillere
Norske programledere
Norske sportsjournalister
Journalister i Aftenposten
Programledere for NRK
Fotballspillere for Molde FK
Fotballspillere for Lyn Fotball
Fotballspillere for Stabæk Fotball
Jo Nesbø
Di Derre
Personer fra Molde kommune
Liu Zongyuan

Liu Zongyuan (kinesisk: 柳宗元, pinyin: Liǔ Zōngyuán, Wade-Giles: Liu Tsungyüan, født 773 i det som nå er Yongji i provinsen Shanxi i Kina, død 819), stilnavn Zihou (子厚), var en kinesisk forfatter som bodde i Chang'an under  Tangdynastiet. Liu grunnla sammen med  Han Yu det som er blitt kjent som den klassiske prosabevegelse. Han ble også tradisjonelt regnet som en av de åtte store prosamestere av Tang og Song.

Hans diktning er representert i den viktige 1700-talls-antologien Tre hundre Tang-dikt.

Hans embedsmannskarriere var til å begynne med fremgangsrik. Men så ble han med i en reformbevegelse som slo feil. Han ble da sendt i eksil først til  Yongzhou i Hunan, og så til Liuzhou i Guangxi, der han etterhvert ble byguvernør. Hans eksil ble til en velsignelse for hans litterære karriere: Han fikk tid til å forfatte dikt, fabler, reflekterende reiseskildringer og essays der han bragte inn og forente elementer fra konfucianisme, taoisme og buddhisme.

Hans best kjente reiseskildringer er hans Åtte beretninger om ekskursjoner i Yongzhou (永州八游记). Rundt 180 av hans dikter er bevarte.

Referanser

Litteratur
Qian Zonglian: Liu Zongyuan. Encyclopedia of China (Chinese Literature Edition), 1st ed.
Jo-shui Chen: Liu Tsung-yüan and Intellectual Chang in T'ang China, 773-819, Cambridge: Cambridge University Press, 1992.
William H. Nienhauser Jr., Charles Hartmann, William Bruce Crawford, Jan W. Walls og Lload  Neighbours: Liu Tsung-yüan, New York: Twayne Publishers Inc., 1973.

Eksterne lenker
 Liu Zongyuan i Wengu tekstbase, fem dikt i original og på engelsk.
 Biografi og oversettelse av fem dikt.

Kinesiske politikere
Kinesiske forfattere
Kinesiske diktere
Forfattere av reiseskildringer
Personer fra Yuncheng
Shelley Rudman

Shelley-Marie Rudman (født 23. mars 1981), britisk skeletonkjører som deltok i de olympiske vinterleker 2006 i Torino og 2010 i Vancouver.

Rudman vant en olympisk sølvmedalje i skeleton under vinter-OL 2006 i Torino. Hun kom på andreplass bak Maya Pedersen fra Sveits.

OL-medaljer 
 2006  Torino -  Sølv i skeleton, damer Storbritannia

Eksterne lenker 
 
 
 

Britiske skeletonkjørere
Olympiske sølvmedaljevinnere for Storbritannia
Medaljevinnere under Vinter-OL 2006
Deltakere for Storbritannia under Vinter-OL 2006
Skeletonkjørere under Vinter-OL 2006
Deltakere for Storbritannia under Vinter-OL 2010
Skeletonkjørere under Vinter-OL 2010
Deltakere for Storbritannia under Vinter-OL 2014
Skeletonkjørere under Vinter-OL 2014
Olympiske medaljevinnere i skeleton
Hurtigløp på skøyter under Vinter-OL 1928 – 5000 meter herrer

5000 meter hurtigløp på skøyter var en øvelse under Vinter-OL 1928. Konkurransen ble avholdt mandag, 13. februar 1928 i St. Moritz, Sveits.

33 skøyteløpere fra 14 nasjoner konkurrerte i øvelsen.

Medaljevinnere

Rekorder 
Dette var gjeldende rekorder verdens og olympisk rekorder (i sekunder) før Vinter-OL i 1928:

(*) Rekorden ble satt på naturis.

Resultater

Eksterne lenker 
 
 Official Olympic Report
   

Hurtigløp på skøyter under Vinter-OL 1928
Artikler i skøytesportprosjektet
Kurfyrstedømmet Sachsen

Kurfyrstedømmet Sachsen (tysk: Kurfürstentum Sachsen), også kalt hertugdømmet Øvre Sachsen, var et kurfyrstedømme som eksisterte innenfor Det hellige romerske rike av den tyske nasjon fra 1356 til 1806. Karl IV fastslo ved Den gyldne bulle i 1356 at en ny keiser skulle velges av sju kurfyrster. Hertugen av Sachsen-Wittenberg var en av disse sju fyrstene. Markgrevskapet Meißen ble innlemmet i kurfyrstedømmet i 1423. Kurfystedømmet Sachsen ble i 1806 erstattet av kongeriket Sachsen.

Referanser 

Tysk-romerske rike
Tidligere tyske forbundsstater
Sachsens historie
Stater og territorier etablert i 1356
Stater og territorier opphørt i 1806
Åsmund Prytz

Åsmund Prytz (født 7. februar 1973) er en norsk musiker og gitarist fra Namsos. Han er best kjent som gitarist i punkbandet Nullskattesnylterne, som han dannet i 1991. Han er den eneste i bandet som har vært med siden starten.

Han er utdannet sivilagronom fra NLH, og har arbeidet innen kultur, kommunikasjon og offentlig forvaltning. Han har også vært politisk rådgiver for Venstres stortingsgruppe.

Åsmund Prytz er sønn av tidligere politimester og statssekretær Trond Prytz.

Diskografi

Nullskattesnylterne 
 Zlapztwang (1993)
 Juha Mieto (2001)
 Fortar, høgar, hardar (2003)
 Fortar, hardar, høgar (2004)
 Instinkt (2006)
 Skrot (2008)
Singler
 Kval & krill/Endspiel (1999, splitt med tyske Euroshäck)
 Shake Hands and Be Friends with Prudence (1999, splitt med Tugboat)
 Klå/Narr (1999)
 Pæng/Lægebesøk (1999)
 She's a Sensation/I Wanna Be Your Boyfriend (1999, splitt med Harry Coltello & Tipos de Interés)
 Null$katte$nylterne/Mean Idols (2004, splitt med Mean Idols)
 Ho vil ha rock (2005)
 Grønn mann (2006)
 Instinkt (2006)
 RBK (2006)
 Lørdag (2007)
 Skrot (2008)
 Kolvre i gult og svart (2008)

Deltar på 
 Punch Drunk: Punch Drunk (1996)
 PunchdrunkSvartidaudir: Punchdrunk VS Svartidaudir 0-0 (1997)
 Safety Pin Records: Riot on the Rocks, Vol. 1 (1999)
 Requiem Productions/Underground Records: Fuckin' North Pole Punk Rock Collection Vol. 1 (2000)
 Safety Pin Records: Muga 16 Años (2000)
 HDP Records: A Collection of Great Dance Tunes Vol. 1 (2001)
 Turboneger-hyllest: Alpha Motherfuckers – A Tribute to Turbonegro (2001)
 Happyrape Records: Norwegian Nihilism Vol. 1 (2001)
 Kiss-hyllest: A tribute to... The Hottest Band in the World (2002)
 By:Larm: By:Larm Live Bergen 2004 (2004)
 Chuck Berry-hyllest: A Tribute to Mr. Rock (2005)
 Joachim Nielsen-hyllest: Det beste til meg og mine venner (2005)
 Rosenborg: Rosenborg Undergrunn (2009)
 Terje Venstre: Må noen gå (2016)
 Tove Karoline Knutsen & Terje Breivik: Øya (2017)
 Terje Breivik: Rause fellesskap (2017)
 Terje Venstre: Halvtolvstuen (2017)

Referanser 

Norske gitarister
Personer fra Namsos kommune
Fødsler i 1973
Torkil Torsvik

Torkil Torsvik (født 6. august 1978) fra Kolvereid, er en norsk musiker, sanger og programleder. Han er best kjent som frontfigur i punkbandet Nullskattesnylterne, hvor han ble medlem etter at Mikael Dahl sluttet i 2001 etter å ha vært i bandet i 10 år. Etter at Torsvik ble vokalist i bandet, har de gått fra å være undergrunnsband til å bli et av landets mest populære punkband.

Han er for tiden programleder for Ettermiddagen med Torkil Torsvik på Radio Rock, og har i tillegg sin egen podkast som heter Gammal Maiden hvor han inviterer en norsk kjendis som velger med seg en Iron Maiden-låt og forteller om sitt forhold til heavy metal på 80-tallet. Podkasten utgis også av Radio Rock.

Diskografi

Nullskattesnylterne 
 Fortar, høgar, hardar (2003)
 Fortar, hardar, høgar (2004)
 Instinkt (2006)
 Skrot (2008)
Singler
 Null$katte$nylterne/Mean Idols (2004, splitt med Mean Idols)
 Ho vil ha rock (2005)
 Grønn mann (2006)
 Instinkt (2006)
 RBK (2006)
 Lørdag (2007)
 Skrot (2008)
 Kolvre i gult og svart (2008)

Deltar på 
 KISS-hyllest: A Tribute to the Hottest Band In the World (2002)
Chuck Berry-hyllest: A Tribute to Mr. Rock (2005)
 Joachim Nielsen-hyllest: Det beste til meg og mine venner (2005)
 Nude Pube Banglers: Juggernaut (2008)
 Rosenborg: Rosenborg Undergrunn (2009)

Referanser 

Norske sangere
Norske programledere
Fødsler i 1978
Langrenn under Vinter-OL 1924 – 18 kilometer herrer

Herrenes 18 kilometer i langrenn under Vinter-OL 1924 ble holdt i Chamonix, Frankrike lørdag den 2. februar 1924.

Rennet var også tellende i kombinert.

41 langrennsløpere fra tolv nasjoner konkurrerte i øvelsen.

Medaljevinnere

Resultater

Komkurransen startet kl. 9.30 da den første som startet var Antonín Gottstein fra Tsjekkoslovakia. Den siste som startet Sigurd Overbye fra USA kl. 9.55.30. Den første som fullførte var Tapani Niku fra Finland kl. 10.51.56 og øvelsen ble avsluttet med den siste i mål, var Sigurd Overbye kl. 12.00.33. 

SR=Startrekkefølge, utøveren som startet som nummer 2 startet ett minutt etter den første, mens mellomrommet mellom restene av de startende var 30 sekunder.

Eksterne lenker 
 
 Offisiell olympisk rapport
   

Nordiske grener under Vinter-OL 1924
Langrenn under vinter-OL
Tomm Moore

Tomm Moore (født 7. januar 1977 i Newry i Nord-Irland) er en irsk illustratør, tegner og filmskaper. Han var en av grunnleggerne av Cartoon Saloon, et animasjonsstudio og produksjonsselskap, basert i Kilkenny i Irland.

Han første film, The Secret of Kells, ble nominert til Oscar for beste animasjonsfilm for 2009.

Bakgrunn 

Moore, den eldste av fire søsken, ble født i Newry i Nord-Irland. Mens han var ung, flyttet familien hans til Kilkenny i Irland, der hans far jobbet som ingeniør. Etter å ha gått på St Kieran's College, studerte han animasjon på Ballyfermot College i Dublin. Det var i sisteåret av studiene at han grunnla Cartoon Saloon sammen med Paul Young, Ross Murray og Nora Twomey. Studioet produserte TV-serien Skunk Fu.

Moore er nevøen til sanger og låtskriver Kieran Goss.

Filmer 
Moores første animerte langfilm, som han medregisserte med Nora Twomey, er The Secret of Kells, skrevet av Fabrice Ziolkowski basert på Moores historie. Filmen er en samproduksjon mellom Cartoon Saloon, Les Armateurs, Vivi Film og France 2 Cinéma. Handlingen er lagt til det 9. århundre i Irland, og følger Brendan, den 12 år gamle nevøen til abbeden i Kells Abbey, som blir inspirert av en mesterillustratør til å fullføre Book of Kells, alt mens Irland blir invadert av vikinger. Men først må han reise gjennom en magisk skog for å vise sin tapperhet. Filmen hadde premiere 8. februar 2009 under Filmfestivalen i Berlin. 2. februar 2010 ble filmen Oscarnominert.

Moore jobber på en ny langfilm med tittelen The Song of the Sea.

Tegneserier 
Moore har tegnet to irskspråklige tegneserieromaner, «An Sclábhaí» («slaven») i 2001 og «An Teachtaire» («budbrigeren») i 2003, som forteller historien om St. Patrick. Begge var skrevet av Colmán Ó Raghallaigh<ref>An Sclábhaí  and [http://www.leabhar.com/teachtaire.htm An Teachtaire]  on Cló Mhaigh Eo's website</ref> Han har også skapt en to binds tegneserieroman av The Secret of Kells, utgitt i Frankrike under tittelen «Brendan et le secret de Kalls».

 Referanser 

 Eksterne lenker 
 Cartoon Saloon
 The Secret of Kells offisiell side
 The Blog of Kells – The Secret of Kells produksjonsblogg
 The Blog of the Sea – The Song of the Sea'' produksjonsblogg
 

Personer fra Newry
Personer fra County Kilkenny
Regissører
Fødsler i 1977
Nord-Koreas olympiske komité

Nord-Koreas olympiske komité (eller Den demokratiske republikken Koreas olympiske komité, Chosŏn'gŭl: 조선민주주의인민공화국 올림픽 위원회) (IOC kode: PRK) er den nasjonale olympiske komiteèn som representerer Nord-Korea.

Den ble etablert i 1953 og anerkjent av Den internasjonale olympiske komité i 1957. President er Hak Son-pak, mens generalsekretær er Nam Chol-ri.

Eksterne lenker 
 Nord-Koreas Olympiske Komité (fra Ocasia)

 

 
Nasjonale olympiske komiteer
Etableringer i 1953
1953 i Nord-Korea
Pål Gordon Nilsen

Pål Gordon Nilsen (født 18. august 1973 i Kongsberg) er en journalist som tidligere var ansatt i NRK. Her ble han spesielt godt kjent gjennom sin deltakelse som programleder og utgående reporter i TV-sporten. 

Etter utdannelse ved Mediehøyskolen Gimlekollen og Høgskulen i Volda begynte han i fast jobb i Radiosporten sommeren 1997. Før det jobbet han i NRK Buskerud, Super Sport og lokalradioen på Kongsberg. Han ledet flere store sportsbegivenheter på NRK TV, blant annet olympiske leker i 2004, 2006, 2008 og 2012, samt en rekke andre store mesterskap. Nilsen hadde også en sentral rolle i NRKs dekning fra Vancouver-OL i 2010, hvor han sammen med Thomas Alsgaard frontet sendingene fra langrennsstadion. 

Nilsen ledet også i flere år NRKs direktesendinger på 17. mai. Hans siste sending som programleder i TV-sporten ble gjennomført søndag 13. oktober 2013. Høsten 2013 startet Nilsen i jobben som kommunikasjonssjef for Ungdoms-OL på Lillehammer, et engasjement som ble avsluttet våren 2016. Da returnerte han til TV-bransjen, men nå som vaktsjef og senere reportasjeleder i Discovery Networks Norway, som blant annet eier kanalene TVNorge, MAX og Eurosport. Under vinter-OL i PeyongChang i 2018 var han programleder for ettermiddagsendingene på TVNorge, og han hadde også sentrale roller i Discovery's dekning av sommer-OL i Tokyo i 2021 og vinter-OL i Bejing i 2022. Tilsammen har han nå jobbet med 14 olympiske leker. Høsten 2022 meldte Nilsen overgang fra Discovery til Viaplay for å være programleder for kanalens vintersport-sendinger.

Referanser 

NRK-journalister
Programledere for NRK
Norske sportsjournalister
Fødsler i 1973
Lammefjord

Lammefjorden er en delvis tørrlagt fjord ved Isefjorden i Odsherred nordvest for Holbæk på øya Sjælland, i Danmark. Fjorden ble tørrlagt på begynnelsen av 1900-tallet, og er nå hovedsakelig jordbruksland.

Lammefjordens laveste punkt er syv meter under havnivå, noe som gjør stedet til Vesteuropas og EUs laveste, tett fulgt av Zuidplaspolder i Holland.

Referanser 

Fjorder i Danmark
Sjælland
Ludo Mobil

Ludo Mobil AS var et norsk teleselskap stiftet i 2009 med forretningskontor på Nesttun i Bergen og avdelingskontorer i Oslo, Trondheim og Osen. Administrerende direktør var Idar Vollvik. 

Ludo Mobil hadde i januar 2010 rundt  kunder og rundt  kunder pr. august 2010.
23. februar 2012 ble de resterende  kundene overtatt av mobilselskapet Chess.

Referanser

Mobiloperatører
Norske teleselskaper
Selskaper etablert i 2009